ትምህርት ቤቶች ትምህርት ከመጀመራቸው በፊት የቅድመ ጥንቃቄ እና የግንዛቤ ማስጨበጫ ሥራዎች መሠራት እንዳለባቸው ተመላከተ፡፡
ባሕር ዳር፡ መስከረም 10/2013ዓ.ም (አብመድ) በሕዝብ ተወካዮች ምክር ቤት የሴቶች፣ ሕጻናትና ማኅበራዊ ጉዳዮች እና የሕግ፣ ፍትሕና ዴሞክራሲ ጉዳዮች ቋሚ ኮሚቴዎች በጤና ሚኒስቴር በኩል በቀረበው የኮሮናቫይረስ መከላከል ምክረ ሐሳቦች ላይ ከባለድርሻ አካላት ጋር ውይይት አድርጓል፡፡ቋሚ ኮሚቴው ውይይት ካደረገባቸው ጉዳዮች ውስጥ ትምህርት አንዱ ሲሆን በቀጣይ ትምህርትን እንዴት ማስጀመር እንደሚቻል በተለይ ለአንደኛ ደረጃ ተማሪዎች ቅድሚያ ተሰጥቶ ለመጀመር መታቀዱ እንዳለ ሆኖ ግን በዩኒቨርስቲዎችና ቴክኒክና ሙያ ስልጠና ማዕከሎችም ላይ ትምህርትን ለማስጀመር ምን ምቹ ሁኔታ አለ በሚለው ላይ ከቋሚ ኮሚቴዎቹ በስፋት ጥያቄ ተነየትምህርት ሚንስቴር ሚንስትር ዴኤታ ሚሊዮን ማቲዎስ ትምህርት ቤቶች በኮሮናቫይረስ ወረርሽኝ ምክንያት ከፍተኛ ጉዳት ከደረሰባቸው ተቋማት ውስጥ ዋነኞቹ መሆናውን፤ በ2012 ዓ.ም አጋማሽ ትምህርት ለማቋረጥ መገደዳቸውና በዚህም ከ26 ሚሊዮን በላይ ተማሪዎች ከትምህርት ገበታቸው ተፈናቅለው ወደየቤታቸው እንደተመለሱ አስታውሰዋል፡፡ ይህንን ተከትሎም በሕጻናት አዕምሯዊ ዕድገት፣ በትምህርት ፍላጎታቸው ላይ እና ያለዕድሜ ጋብቻ ባጠቃላይ ማኅበራዊ ቀውሶችን እያስከተለባቸው እንደሚገኝ አቶ ሚሊዮን አንስተዋል፡፡
እንደ ዓለም ጤና ድርጅት መረጃ ከሆነ የኮሮናቫይረስ ወረርሽኝ ከሰዎች ጋር የሚቆይ በሽታ በመሆኑ ትምህርትን ለማስጀመር ሚኒስቴር መሥሪ ቤቱ የተለያዩ ሥራዎችን በመሥራት ላይ መሆኑን አመልክተዋል፡፡የመማር ማስተማሩን ሂደት ጤናማ ለማድረግ በወጣው መመሪያ አዲስ ስታንዳርድ ወጥቶ ከዚህ በፊት እስከ 60 ተማሪዎችን የሚይዘው የመማሪያ ክፍል ከ20-25 ተማሪዎችን ብቻ እንዲይዝ መደረጉና አስፈላጊውን የበሽታ መከላከያ ቁሳቁስ ለማሟላት አቅራቢ ድርጅቶች ጋር በመነጋገር የቅድመ ዝግጅት ሥራዎችን እየሠሩ መሆናቸውንም ገልጸዋል፡፡